  Виталий Пронин Кӧня ке ар талэсь азьло ӧжыт уг вуо валь кыдёкысь кунгожсьӧръёс но.Россиын ужаны мылкыд карись мигрантъёс табере возьматыны кулэ ӟуч кылэз, Россилэн историзэ но законодательствозэ тодэмзэс. Таӵе закон улонэ пыӵаны ӧдъя 2015-тӥ арын 1-тӥ январьысен. Элькунамы 3 интыын таӵе экзамен ортчытӥське: Удмурт кун университетын, Ижысь механикая кун университетын но Восточно-Европейской университетын. Ужлы патент уг сётӥськы, кунгож сьӧрысь вуэм мурт тестирование пыр потыны уг быгаты ке. Миграцияя кун службалэн Удмурт ёзэз ивортэмъя, талы луыса кылем арын шаерамы лыктӥсь мигранъёслэн лыдзы ог 14 процентлы кулэсмиз. Патент сётэмын 5 сюрс 591  муртлы. Эшшо 5 сюрс 700 палаез возьматӥз ӟуч кылэз, Россилэн историзэ но законодательствозэ тодэмез сярысь документсэ: школаез 1991-тӥ арозь  йылпумъямез сярысь аттестатсэ, 1991-тӥ ар бере Россиысь дышетскон заведениез йылпумъям сярысь дипломзэ но мукет.Дорамы уката мыло-кыдо лыкто СНГ-е пырись кунъёслэн гражданъёссы - Узбекистанысь, Азербайджанысь, Армениысь, Казахстанысь. Кӧня ке ар талэсь азьло ӧжыт уг вуо валь кыдёкысь кунгожсьӧръёс но. Но кылем арын таӵеослэн лыдзы ог 95 процентлы кулэсмиз.Элина Васильева Туспуктэм басьтэмын вотэсысь  